
AMENDAMENTE
Comisia pentru drepturile femeii și egalitatea de gen prezintă Comisiei pentru dezvoltare și Comisiei pentru mediu, climă și siguranță alimentară, care sunt comisii competente, următoarele:
<RepeatBlock-Amend><Amend>Amendamentul		<NumAm>1</NumAm>
<DocAmend>Propunere de rezoluție</DocAmend>
<Article>Considerentul Aa (nou)</Article>
	

	Propunerea de rezoluție
	Amendamentul

	
	Aa.	întrucât în Uniunea Europeană mamele singure se confruntă cu o rată a sărăciei semnificativ mai mare, 22 % dintre copiii care trăiesc în familii monoparentale conduse de tată aflându-se în situație de sărăcie în 2018, comparativ cu 45 % în cazul copiilor care trăiesc în familii monoparentale cu mama lor; întrucât diferențele de remunerare și nesiguranța locului de muncă afectează în special această categorie de populație, limitându-le accesul la servicii esențiale, inclusiv la locuințe, sănătate și educație;


Or. <Original>{FR}fr</Original>
</Amend>
<Amend>Amendamentul		<NumAm>2</NumAm>
<DocAmend>Propunere de rezoluție</DocAmend>
<Article>Considerentul Ab (nou)</Article>
	

	Propunerea de rezoluție
	Amendamentul

	
	Ab.	întrucât în Uniunea Europeană femeile reprezintă între 52 % și 66 % din îngrijitorii informali, cu o medie de 17 ore pe săptămână petrecute pentru aceste activități, iar aproximativ 90 % dintre îngrijitorii profesioniști sunt femei; întrucât îngrijitorii suferă adesea de pe urma unor inegalități salariale cauzate de timpul petrecut pentru îngrijirea rudelor bolnave sau dependente, ceea ce duce la o mai mare precaritate și la un acces limitat la prestații sociale și drepturi de pensie;


Or. <Original>{FR}fr</Original>
</Amend>
<Amend>Amendamentul		<NumAm>3</NumAm>
<DocAmend>Propunere de rezoluție</DocAmend>
<Article>Considerentul Ac (nou)</Article>
	

	Propunerea de rezoluție
	Amendamentul

	
	Ac.	întrucât femeile care trăiesc în regiuni ultraperiferice și insulare ale Uniunii Europene sunt deosebit de vulnerabile din cauza accesului limitat la asistență medicală, apă potabilă, educație și servicii de bază, ceea ce exacerbează inegalitățile socioeconomice și le limitează perspectivele profesionale;


Or. <Original>{FR}fr</Original>
</Amend>
<Amend>Amendamentul		<NumAm>4</NumAm>
<DocAmend>Propunere de rezoluție</DocAmend>
<Article>Considerentul Ad (nou)</Article>
	

	Propunerea de rezoluție
	Amendamentul

	
	Ad.	întrucât diferența de remunerare dintre femei și bărbați rămâne o realitate persistentă în UE, în special în sectoarele dominate de femei, cum ar fi îngrijirea, educația și serviciile sociale, ceea ce frânează capacitarea femeilor de a deveni autonome din punct de vedere economic și afectează egalitatea de șanse; întrucât integrarea mamelor pe piața muncii rămâne o provocare importantă, iar formarea, continuă sau punctuală, poate contribui la atenuarea acestei dificultăți;


Or. <Original>{FR}fr</Original>
</Amend>
<Amend>Amendamentul		<NumAm>5</NumAm>
<DocAmend>Propunere de rezoluție</DocAmend>
<Article>Considerentul Ae (nou)</Article>
	

	Propunerea de rezoluție
	Amendamentul

	
	Ae.	întrucât ratele șomajului și sub-ocupării pe piața muncii în rândul femeilor rămân ridicate în mai multe state membre, în special din cauza accesului insuficient la structurile de îngrijire a copiilor și a unei lipse de flexibilitate pe piața muncii care nu permit reconcilierea vieții profesionale cu viața de familie;


Or. <Original>{FR}fr</Original>
</Amend>
<Amend>Amendamentul		<NumAm>6</NumAm>
<DocAmend>Propunere de rezoluție</DocAmend>
<Article>Considerentul Af (nou)</Article>
	

	Propunerea de rezoluție
	Amendamentul

	
	Af.	întrucât contextele migratorii sporesc expunerea femeilor la violența sexistă și sexuală; întrucât, de exemplu, 90 % dintre femeile migrante care trec pe ruta mediteraneeană sunt violate de persoane care fac trafic de migranți sau de alți migranți, potrivit Înaltului Comisariat al Națiunilor Unite pentru Refugiați1a;

	
	_________________

	
	1a Sursă: Organizația Internațională pentru Migrație (OIM), Centrul pentru migrație mixtă (MMC), Oficiul Înaltului Comisariat al Națiunilor Unite pentru Refugiați (UNHCR): „On This Journey, No One Cares if You Live or Die: Abuse, Protection and Justice along Routes between East and West Africa and Africa’s Mediterranean Coast” (Pe acest drum nimănui nu-i pasă dacă trăiești sau dacă mori: Abuz, protecție și justiție de-a lungul rutelor care pleacă din Africa de Est și de Vest către coasta mediteraneeană a Africii) – volumul 2, OIM, MMC, UNHCR, Geneva, 2024, news.un.org/fr/story/2024/11/1150996.


Or. <Original>{FR}fr</Original>
</Amend>
<Amend>Amendamentul		<NumAm>7</NumAm>
<DocAmend>Propunere de rezoluție</DocAmend>
<Article>Considerentul Ag (nou)</Article>
	

	Propunerea de rezoluție
	Amendamentul

	
	Ag.	întrucât sărăcia afectează în mod disproporționat femeile, în special mamele singure, ceea ce le exacerbează vulnerabilitatea economică și socială în fața crizelor energetice;


Or. <Original>{FR}fr</Original>
</Amend>
<Amend>Amendamentul		<NumAm>8</NumAm>
<DocAmend>Propunere de rezoluție</DocAmend>
<Article>Considerentul Ah (nou)</Article>
	

	Propunerea de rezoluție
	Amendamentul

	
	Ah.	întrucât accesul la locuințe accesibile, decente și sigure face parte integrantă din obiectivul de dezvoltare durabilă nr. 3 al ONU (ODD) „Asigurarea unei vieți sănătoase și promovarea bunăstării tuturor, la orice vârstă” dar, din păcate, reprezintă în continuare o provocare majoră pentru femeile cu venituri mici din Uniunea Europeană;


Or. <Original>{FR}fr</Original>
</Amend>
<Amend>Amendamentul		<NumAm>9</NumAm>
<DocAmend>Propunere de rezoluție</DocAmend>
<Article>Punctul 4</Article>
	

	Propunerea de rezoluție
	Amendamentul

	4.	subliniază că rolul de lider al UE în punerea în aplicare la nivel mondial a ODD-urilor rămâne esențial, în special având în vedere multiplele provocări geopolitice și crizele actuale;
	4.	subliniază că rolul de lider al UE în punerea în aplicare la nivel mondial a ODD-urilor rămâne esențial, în special având în vedere multiplele provocări geopolitice și crizele actuale; reafirmă poziția Uniunii Europene în favoarea protejării drepturilor fundamentale ale femeilor și a combaterii tuturor formelor de violență împotriva acestora; subliniază că este important ca Uniunea Europeană să conducă prin puterea exemplului suspendând orice ajutor sau finanțarea acordată unei țări terțe care adoptă sau menține legi și practici discriminatorii sau violente împotriva femeilor;


Or. <Original>{FR}fr</Original>
</Amend>
<Amend>Amendamentul		<NumAm>10</NumAm>
<DocAmend>Propunere de rezoluție</DocAmend>
<Article>Punctul 6 – subpunctul 1 (nou)</Article>
	

	Propunerea de rezoluție
	Amendamentul

	
	(1)	avertizează că femeile care își întrerup cariera în special din cauza responsabilităților familiale sunt expuse în mod deosebit riscului de precaritate, ceea ce le poate determina să renunțe la servicii medicale; invită statele membre să ia în considerare aceste întreruperi de carieră în sistemele lor de protecție socială și de asigurări de sănătate;


Or. <Original>{FR}fr</Original>
</Amend>
<Amend>Amendamentul		<NumAm>11</NumAm>
<DocAmend>Propunere de rezoluție</DocAmend>
<Article>Punctul 6 – subpunctul 2 (nou)</Article>
	

	Propunerea de rezoluție
	Amendamentul

	
	(2)	regretă inegalitățile majore în ceea ce privește accesul la îngrijire și la servicii de sănătate în regiunile ultraperiferice și insulele Uniunii, unde femeile sunt deosebit de expuse precarității medicale; solicită creșterea investițiilor destinate pentru infrastructura spitalicească și profesioniștii din domeniul sănătății din aceste teritorii;


Or. <Original>{FR}fr</Original>
</Amend>
<Amend>Amendamentul		<NumAm>12</NumAm>
<DocAmend>Propunere de rezoluție</DocAmend>
<Article>Punctul 7 – subpunctul 1 (nou)</Article>
	

	Propunerea de rezoluție
	Amendamentul

	
	(1)	subliniază că mamele singure se confruntă cu dificultăți mai mari în materie de sănătate și acces la servicii medicale, în special din cauza precarității economice și a asigurărilor medicale insuficiente din unele state membre; subliniază necesitatea de a garanta accesul la serviciile de sănătate pentru familiile monoparentale, în special pentru femeile aflate în situații vulnerabile;


Or. <Original>{FR}fr</Original>
</Amend>
<Amend>Amendamentul		<NumAm>13</NumAm>
<DocAmend>Propunere de rezoluție</DocAmend>
<Article>Punctul 7 – subpunctul 2 (nou)</Article>
	

	Propunerea de rezoluție
	Amendamentul

	
	(2)	subliniază că femeile care ocupă locuri de muncă precare sau prost plătite se confruntă cu dificultăți de acces la servicii medicale de calitate, în special în ceea ce privește sănătatea ginecologică; invită statele membre să asigure servicii de sănătate accesibile, inclusiv prin politici de gratuitate pentru serviciile medicale de bază;


Or. <Original>{FR}fr</Original>
</Amend>
<Amend>Amendamentul		<NumAm>14</NumAm>
<DocAmend>Propunere de rezoluție</DocAmend>
<Article>Punctul 7 – subpunctul 3 (nou)</Article>
	

	Propunerea de rezoluție
	Amendamentul

	
	(3)	reamintește că bărbații și femeile au nevoi specifice în materie de sănătate, care ar trebui luate în considerare în politicile de sănătate;


Or. <Original>{FR}fr</Original>
</Amend>
<Amend>Amendamentul		<NumAm>15</NumAm>
<DocAmend>Propunere de rezoluție</DocAmend>
<Article>Punctul 8</Article>
	

	Propunerea de rezoluție
	Amendamentul

	8.	solicită ca dreptul universal la un mediu sănătos să fie adăugat la Convenția europeană a drepturilor omului și la Carta drepturilor fundamentale a UE și să se instituie un cadru obligatoriu din punct de vedere juridic;
	eliminat


Or. <Original>{FR}fr</Original>
</Amend>
<Amend>Amendamentul		<NumAm>16</NumAm>
<DocAmend>Propunere de rezoluție</DocAmend>
<Article>Punctul 8 a (nou)</Article>
	

	Propunerea de rezoluție
	Amendamentul

	
	8a.	subliniază că un mediu sigur este un element esențial pentru sănătate și starea de bine; regretă faptul că femeile europene se confruntă cu o creștere a insecurității în spațiul public, ceea ce reprezintă un regres în drumul spre atingerea ODD 3;


Or. <Original>{FR}fr</Original>
</Amend>
<Amend>Amendamentul		<NumAm>17</NumAm>
<DocAmend>Propunere de rezoluție</DocAmend>
<Article>Punctul 9</Article>
	

	Propunerea de rezoluție
	Amendamentul

	9.	solicită acțiuni accelerate și specifice pentru a pune capăt tuturor formelor de violență și hărțuire împotriva femeilor, fetelor și persoanelor LGBTIQ +, inclusiv a violenței sexuale și bazate pe gen, și pentru a pune capăt practicilor nocive, cum ar fi căsătoriile între copii și mutilarea genitală a femeilor;
	9.	solicită acțiuni accelerate, specifice și adaptate grupurilor în chestiune pentru a pune capăt tuturor formelor de violență și hărțuire împotriva femeilor, fetelor și persoanelor pe baza orientării lor sexuale, inclusiv a violenței domestice, sexuale, fizice, psihologice, verbale și economice, pentru a pune capăt hărțuirii la locul de muncă și violenței în situații de război și de conflict, precum și practicilor nocive, cum ar fi traficul de ființe umane, căsătoriile precoce și forțate, mutilarea genitală a femeilor, avortul forțat, avortul selectiv vizând fetușii de sex feminin sau exploatarea reproductivă a femeilor, cum ar fi maternitatea de substituție1a;

	
	_________________

	
	1a Recomandarea Parlamentului European din 19 decembrie 2024 adresată Consiliului privind prioritățile UE pentru cea de a 69-a sesiune a Comisiei ONU pentru Statutul Femeilor  https://www.europarl.europa.eu/doceo/document/TA-10-2024-0075_RO.pdf


Or. <Original>{FR}fr</Original>
</Amend>
<Amend>Amendamentul		<NumAm>18</NumAm>
<DocAmend>Propunere de rezoluție</DocAmend>
<Article>Punctul 10</Article>
	

	Propunerea de rezoluție
	Amendamentul

	10.	solicită continuarea finanțării programelor axate pe promovarea emancipării femeilor și combaterea tuturor formelor de violență de gen; invită Comisia să se asigure că 85 % din toate acțiunile externe noi includ egalitatea de gen ca obiectiv semnificativ sau principal și că 20 % din ajutorul oficial pentru dezvoltare din fiecare țară este alocat programelor al căror obiectiv principal este egalitatea de gen;
	10.	solicită continuarea finanțării programelor axate pe promovarea emancipării femeilor și combaterea tuturor formelor de violență de gen; invită Comisia să se asigure că toate acțiunile externe noi includ ca obiectiv important sau principal respectul și demnitatea ambelor sexe și că egalitatea sexelor este un criteriu necesar și fundamental pentru acordarea de asistență oficială pentru dezvoltare în fiecare țară terță;


Or. <Original>{FR}fr</Original>
</Amend>
<Amend>Amendamentul		<NumAm>19</NumAm>
<DocAmend>Propunere de rezoluție</DocAmend>
<Article>Punctul 11 – subpunctul 1 (nou)</Article>
	

	Propunerea de rezoluție
	Amendamentul

	
	(1)	subliniază că mamele singure, care reprezintă o parte semnificativă a familiilor monoparentale din Europa, sunt deosebit de vulnerabile la insecuritatea economică și la discriminarea de pe piața muncii; invită statele membre să consolideze dispozitivele de sprijinire a ocupării forței de muncă și de formare pentru aceste femei, pentru a le garanta autonomia economică;


Or. <Original>{FR}fr</Original>
</Amend>
<Amend>Amendamentul		<NumAm>20</NumAm>
<DocAmend>Propunere de rezoluție</DocAmend>
<Article>Punctul 11 – subpunctul 2 (nou)</Article>
	

	Propunerea de rezoluție
	Amendamentul

	
	(2)	ia act de faptul că îngrijitorii familiali, majoritatea femei, petrec în medie 22 de ore pe săptămână pentru a îngriji o rudă fără a primi o compensație financiară adecvată, ceea ce are un impact semnificativ asupra independenței lor economice și a carierei;


Or. <Original>{FR}fr</Original>
</Amend>
<Amend>Amendamentul		<NumAm>21</NumAm>
<DocAmend>Propunere de rezoluție</DocAmend>
<Article>Punctul 11 – subpunctul 3 (nou)</Article>
	

	Propunerea de rezoluție
	Amendamentul

	
	(3)	regretă diferențele în ceea ce privește accesul la serviciile de îngrijire a copiilor și la serviciile de sănătate între diferite regiuni europene; solicită acțiuni coordonate pentru a asigura un acces cu adevărat egal la serviciile de bază pentru toate femeile, indiferent de unde locuiesc;


Or. <Original>{FR}fr</Original>
</Amend>
<Amend>Amendamentul		<NumAm>22</NumAm>
<DocAmend>Propunere de rezoluție</DocAmend>
<Article>Punctul 11 – subpunctul 4 (nou)</Article>
	

	Propunerea de rezoluție
	Amendamentul

	
	(4)	subliniază că diferența de remunerare dintre femei și bărbați în Uniunea Europeană rămâne, în medie, de 13 % și depășește 20 % în unele sectoare, cum ar fi sănătatea și sectorul social;


Or. <Original>{FR}fr</Original>
</Amend>
<Amend>Amendamentul		<NumAm>23</NumAm>
<DocAmend>Propunere de rezoluție</DocAmend>
<Article>Punctul 11 – subpunctul 5 (nou)</Article>
	

	Propunerea de rezoluție
	Amendamentul

	
	(5)	subliniază că întreruperile de carieră ale femeilor din cauza responsabilităților familiale conduc la o pierdere de venituri pe termen lung și la un deficit de pensii de până la 30 % în medie;


Or. <Original>{FR}fr</Original>
</Amend>
<Amend>Amendamentul		<NumAm>24</NumAm>
<DocAmend>Propunere de rezoluție</DocAmend>
<Article>Punctul 11 – subpunctul 6 (nou)</Article>
	

	Propunerea de rezoluție
	Amendamentul

	
	(6)	invită statele membre să crească accesul la formare profesională și continuă pentru mame, în special pentru mamele singure, pentru a le permite să dobândească noi competențe și să își îmbunătățească capacitatea de inserție profesională; subliniază importanța unor oportunități flexibile de formare, care să includă soluții pentru îngrijirea copiilor și formare online, pentru a răspunde constrângerilor cu care se confruntă mamele afectate de insecuritate profesională;


Or. <Original>{FR}fr</Original>
</Amend>
<Amend>Amendamentul		<NumAm>25</NumAm>
<DocAmend>Propunere de rezoluție</DocAmend>
<Article>Punctul 13</Article>
	

	Propunerea de rezoluție
	Amendamentul

	13.	solicită politici mai puternice și acțiuni îndrăznețe pentru a promova dezvoltarea economică durabilă și favorabilă incluziunii; îndeamnă UE și partenerii mondiali să utilizeze instrumente precum Global Gateway pentru a crea locuri de muncă decente care să reducă inegalitatea veniturilor și să garanteze că nimeni nu este lăsat în urmă;
	13.	solicită politici mai puternice și acțiuni îndrăznețe pentru a promova dezvoltarea economică durabilă și favorabilă incluziunii; îndeamnă UE și partenerii mondiali să utilizeze instrumente precum Global Gateway pentru a crea locuri de muncă decente care să reducă inegalitatea veniturilor și să garanteze că nimeni nu este lăsat în urmă, cu condiția ca beneficiarii să recunoască și să respecte demnitatea egală a femeilor și bărbaților;


Or. <Original>{FR}fr</Original>
</Amend>
<Amend>Amendamentul		<NumAm>26</NumAm>
<DocAmend>Propunere de rezoluție</DocAmend>
<Article>Punctul 14</Article>
	

	Propunerea de rezoluție
	Amendamentul

	14.	își exprimă îngrijorarea cu privire la faptul că creșterea economică în multe țări în curs de dezvoltare rămâne lentă și inegală, adesea împiedicată de deficiențe structurale, inegalități economice, instabilitate politică și șocuri externe;
	14.	își exprimă îngrijorarea cu privire la faptul că creșterea economică în multe țări în curs de dezvoltare rămâne lentă și inegală, adesea împiedicată de deficiențe structurale, inegalități economice, instabilitate politică și șocuri externe; subliniază că rata de ocupare a forței de muncă în rândul mamelor singure este cu 10 puncte mai mică decât media femeilor active din UE, din cauza lipsei de soluții de îngrijire a copiilor și a nesiguranței locurilor de muncă; invită statele membre să pună în aplicare politici specifice pentru a promova accesul acestor femei la locuri de muncă și menținerea lor în câmpul muncii, inclusiv prin stimulente fiscale și programe de formare adecvate;


Or. <Original>{FR}fr</Original>
</Amend>
<Amend>Amendamentul		<NumAm>27</NumAm>
<DocAmend>Propunere de rezoluție</DocAmend>
<Article>Punctul 15</Article>
	

	Propunerea de rezoluție
	Amendamentul

	15.	recomandă creșterea investițiilor publice și private în cercetare, educație și dezvoltarea competențelor;
	15.	recomandă creșterea investițiilor publice și private în cercetare, educație și dezvoltarea competențelor în statele membre;


Or. <Original>{FR}fr</Original>
</Amend>
<Amend>Amendamentul		<NumAm>28</NumAm>
<DocAmend>Propunere de rezoluție</DocAmend>
<Article>Punctul 15 – subpunctul 1 (nou)</Article>
	

	Propunerea de rezoluție
	Amendamentul

	
	(1)	încurajează o mai mare participare a femeilor în sectoarele tehnologice și științifice, deoarece în prezent femeile ocupă doar 17 % din locurile de muncă din domeniul ingineriei și informaticii;


Or. <Original>{FR}fr</Original>
</Amend>
<Amend>Amendamentul		<NumAm>29</NumAm>
<DocAmend>Propunere de rezoluție</DocAmend>
<Article>Punctul 15 – subpunctul 2 (nou)</Article>
	

	Propunerea de rezoluție
	Amendamentul

	
	(2)	subliniază că 80 % dintre îngrijitorii familiali din Europa sunt femei și că sarcinile de îngrijire pe care le desfășoară le afectează în mod direct participarea pe piața muncii, cu o rată redusă de ocupare a forței de muncă și pierderi de venituri pe termen lung; solicită recunoașterea oficială a muncii îngrijitorilor și introducerea unor concedii plătite și a unor drepturi sociale specifice;


Or. <Original>{FR}fr</Original>
</Amend>
<Amend>Amendamentul		<NumAm>30</NumAm>
<DocAmend>Propunere de rezoluție</DocAmend>
<Article>Punctul 15 – subpunctul 3 (nou)</Article>
	

	Propunerea de rezoluție
	Amendamentul

	
	(3)	subliniază că femeile care trăiesc în regiuni ultraperiferice și insulare se confruntă cu un nivel ridicat al șomajului structural și cu o nesiguranță sporită a locurilor de muncă; invită statele membre să consolideze dispozitivele de sprijin pentru antreprenoriatul feminin și să îmbunătățească accesul la finanțare pentru proiectele desfășurate de femei în aceste regiuni;


Or. <Original>{FR}fr</Original>
</Amend>
<Amend>Amendamentul		<NumAm>31</NumAm>
<DocAmend>Propunere de rezoluție</DocAmend>
<Article>Punctul 15 – subpunctul 4 (nou)</Article>
	

	Propunerea de rezoluție
	Amendamentul

	
	(4)	regretă că femeile se confruntă în continuare cu mai multe dificultăți decât bărbații în ceea ce privește accesul la împrumuturi și finanțare pentru a-și crea propria firmă, în pofida faptului că întreprinderile conduse de femei au rate de succes similare sau chiar mai mari; invită statele membre și instituțiile europene să creeze fonduri de garantare și măsuri specifice pentru a sprijini antreprenoriatul feminin;


Or. <Original>{FR}fr</Original>
</Amend>
<Amend>Amendamentul		<NumAm>32</NumAm>
<DocAmend>Propunere de rezoluție</DocAmend>
<Article>Punctul 16</Article>
	

	Propunerea de rezoluție
	Amendamentul

	16.	subliniază că inițiativele care vizează stimularea creșterii economice nu pot fi în detrimentul justiției sociale, al drepturilor lucrătorilor sau al protecției mediului;
	16.	subliniază că inițiativele care vizează stimularea creșterii economice nu pot fi în detrimentul justiției sociale, al drepturilor lucrătorilor, al egalității de gen sau al protecției mediului;


Or. <Original>{FR}fr</Original>
</Amend>
<Amend>Amendamentul		<NumAm>33</NumAm>
<DocAmend>Propunere de rezoluție</DocAmend>
<Article>Punctul 16 a (nou)</Article>
	

	Propunerea de rezoluție
	Amendamentul

	
	16a.	este preocupat de faptul că politicile de mediu ale Uniunii Europene afectează negativ economia și, prin urmare, situația economică a femeilor, care sunt mai vulnerabile la crizele economice;


Or. <Original>{FR}fr</Original>
</Amend>
<Amend>Amendamentul		<NumAm>34</NumAm>
<DocAmend>Propunere de rezoluție</DocAmend>
<Article>Punctul 21</Article>
	

	Propunerea de rezoluție
	Amendamentul

	21.	reafirmă că asistența oficială pentru dezvoltare (AOD) rămâne o sursă esențială de finanțare publică; invită, prin urmare, toate statele membre ale UE și partenerii de la nivel mondial să se asigure că se dedică o finanțare suficientă îndeplinirii angajamentului de a cheltui 0,7 % din venitul național brut pentru AOD;
	21.	reafirmă că asistența oficială pentru dezvoltare (AOD) rămâne o sursă esențială de finanțare publică; invită, prin urmare, toate statele membre ale UE și partenerii de la nivel mondial să se asigure că se dedică o finanțare suficientă pentru AOD și că se garantează că programele angajate în cadrul AOD respectă și promovează drepturile fundamentale, în special egalitatea dintre femei și bărbați, precum și interesele europene;


Or. <Original>{FR}fr</Original>
</Amend>
<Amend>Amendamentul		<NumAm>35</NumAm>
<DocAmend>Propunere de rezoluție</DocAmend>
<Article>Punctul 22</Article>
	

	Propunerea de rezoluție
	Amendamentul

	22.	subliniază rolul esențial al parteneriatelor multipartite și implicarea administrațiilor locale, a societății civile și a reprezentanților tinerilor;
	22.	subliniază rolul esențial al parteneriatelor multipartite și implicarea administrațiilor locale, a societății civile și a reprezentanților tinerilor; solicită ca programele de cooperare internațională și parteneriatele strategice să includă în mod sistematic o componentă privind capacitatea de inserție profesională a femeilor, în special în sectoare orientate spre viitor, cum ar fi tehnologiile ecologice, sectorul digital și industria, pentru a asigura participarea lor deplină la tranziția economică mondială;


Or. <Original>{FR}fr</Original>
</Amend>
<Amend>Amendamentul		<NumAm>36</NumAm>
<DocAmend>Propunere de rezoluție</DocAmend>
<Article>Punctul 22 – subpunctul 1 (nou)</Article>
	

	Propunerea de rezoluție
	Amendamentul

	
	(1)	regretă că programele europene de finanțare pentru dezvoltarea economică nu iau suficient în considerare nevoile specifice ale femeilor, în special ale mamelor, în ceea ce privește accesul la locuri de muncă;


Or. <Original>{FR}fr</Original>
</Amend>
<Amend>Amendamentul		<NumAm>37</NumAm>
<DocAmend>Propunere de rezoluție</DocAmend>
<Article>Punctul 22 – subpunctul 2 (nou)</Article>
	

	Propunerea de rezoluție
	Amendamentul

	
	(2)	subliniază necesitatea de a condiționa finanțarea UE pentru proiecte internaționale de respectarea egalității dintre femei și bărbați în ceea ce privește accesul la oportunitățile economice;


Or. <Original>{FR}fr</Original>
</Amend>
<Amend>Amendamentul		<NumAm>38</NumAm>
<DocAmend>Propunere de rezoluție</DocAmend>
<Article>Punctul 22 – subpunctul 3 (nou)</Article>
	

	Propunerea de rezoluție
	Amendamentul

	
	(3)	reamintește că femeile din regiuni ultraperiferice și insulare ale UE se confruntă cu mai multe dificultăți în ceea ce privește accesul la programe de formare profesională și de sprijinire a locurilor de muncă; solicită ca fondurile de coeziune și programele de dezvoltare să includă măsuri specifice consolidate pentru a aborda aceste inegalități teritoriale;


Or. <Original>{FR}fr</Original>
</Amend>
<Amend>Amendamentul		<NumAm>39</NumAm>
<DocAmend>Propunere de rezoluție</DocAmend>
<Article>Punctul 22 – subpunctul 4 (nou)</Article>
	

	Propunerea de rezoluție
	Amendamentul

	
	(4)	încurajează dezvoltarea de programe de mentorat și formare pentru femei în sectoare cu o valoare adăugată ridicată, în special în parteneriat cu întreprinderi private și organizații internaționale, pentru a reduce disparitatea în materie de reprezentare a femeilor în funcții strategice și posturi de conducere;


Or. <Original>{FR}fr</Original>
</Amend>
<Amend>Amendamentul		<NumAm>40</NumAm>
<DocAmend>Propunere de rezoluție</DocAmend>
<Article>Punctul 22 – subpunctul 5 (nou)</Article>
	

	Propunerea de rezoluție
	Amendamentul

	
	(5)	reamintește că doar 30 % dintre antreprenorii din UE sunt femei și că accesul lor la finanțare rămâne limitat în comparație cu omologii lor bărbați, în timp ce antreprenoriatul poate fi o oportunitate pentru femei de a reconcilia viața profesională cu viața de familie; solicită crearea unui fond european specific pentru antreprenoriatul în rândul femeilor, care să asigure condiții de finanțare adecvate și un sprijin specific;


Or. <Original>{FR}fr</Original>
</Amend>
<Amend>Amendamentul		<NumAm>41</NumAm>
<DocAmend>Propunere de rezoluție</DocAmend>
<Article>Punctul 24</Article>
	

	Propunerea de rezoluție
	Amendamentul

	24.	subliniază necesitatea de a alinia Instrumentul de vecinătate, cooperare pentru dezvoltare și cooperare internațională – „Europa globală”, inclusiv programele Global Gateway, la ODD și la Acordul de la Paris; solicită o mai mare implicare a Parlamentului în controlul programelor Global Gateway;
	24.	subliniază necesitatea de a alinia Instrumentul de vecinătate, cooperare pentru dezvoltare și cooperare internațională – „Europa globală”, inclusiv programele Global Gateway, la ODD și la Acordul de la Paris, sub rezerva respectării criteriului fundamental al egalității dintre femei și bărbați; solicită o mai mare implicare a Parlamentului în controlul programelor Global Gateway;


Or. <Original>{FR}fr</Original>
</Amend>
<Amend>Amendamentul		<NumAm>42</NumAm>
<DocAmend>Propunere de rezoluție</DocAmend>
<Article>Punctul 26</Article>
	

	Propunerea de rezoluție
	Amendamentul

	26.	reiterează faptul că ODD sunt singurul set cuprinzător și convenit la nivel mondial de obiective privind provocările majore cu care se confruntă atât țările dezvoltate, cât și țările în curs de dezvoltare și reprezintă cel mai bun instrument pentru abordarea cauzelor profunde ale acestora;
	26.	reiterează faptul că ODD sunt singurul set cuprinzător și convenit la nivel mondial de obiective privind provocările majore cu care se confruntă atât țările dezvoltate, cât și țările în curs de dezvoltare și reprezintă cel mai bun instrument pentru abordarea cauzelor profunde ale acestora; solicită ca egalitatea dintre femei și bărbați să devină un criteriu esențial și obligatoriu pentru alocarea fondurilor europene destinate țărilor terțe; insistă ca orice finanțare europeană să fie condiționată de angajamente concrete și verificabile în materie de reducere a inegalităților economice și profesionale între sexe, inclusiv de măsuri de promovare a egalității salariale, de acces al femeilor la educație și la locuri de muncă și de combatere a discriminării;


Or. <Original>{FR}fr</Original>
</Amend>
<Amend>Amendamentul		<NumAm>43</NumAm>
<DocAmend>Propunere de rezoluție</DocAmend>
<Article>Punctul 27 – subpunctul 1 (nou)</Article>
	

	Propunerea de rezoluție
	Amendamentul

	
	(1)	afirmă că pentru realizarea ODD-urilor este necesară o mai bună integrare a femeilor pe piața muncii, în special prin măsuri care să asigure accesul echitabil la formări în urma cărora să poată obține calificări și finanțare pentru antreprenoriat și locuri de muncă de viitor, în special în sectorul tehnologic și cel de mediu;


Or. <Original>{FR}fr</Original>
</Amend>
<Amend>Amendamentul		<NumAm>44</NumAm>
<DocAmend>Propunere de rezoluție</DocAmend>
<Article>Punctul 27 – subpunctul 2 (nou)</Article>
	

	Propunerea de rezoluție
	Amendamentul

	
	(2)	subliniază că politicile europene trebuie să includă măsuri specifice pentru mamele singure, care se confruntă cu rate mai ridicate ale sărăciei și cu un acces limitat la locuri de muncă stabile; solicită sisteme de sprijin mai solide, care să includă sprijin pentru îngrijirea copiilor și formări adaptate la constrângerile familiale;


Or. <Original>{FR}fr</Original>
</Amend>
<Amend>Amendamentul		<NumAm>45</NumAm>
<DocAmend>Propunere de rezoluție</DocAmend>
<Article>Punctul 27 – subpunctul 3 (nou)</Article>
	

	Propunerea de rezoluție
	Amendamentul

	
	(3)	reamintește că tranziția digitală și tranziția verde pot fi pe deplin reușite numai dacă includ și femeile, în special cele din regiunile ultraperiferice și insulare ale UE, unde accesul la oportunități de formare și de angajare rămâne limitat; subliniază necesitatea unor investiții specifice pentru a reduce aceste inegalități teritoriale;


Or. <Original>{FR}fr</Original>
</Amend>
<Amend>Amendamentul		<NumAm>46</NumAm>
<DocAmend>Propunere de rezoluție</DocAmend>
<Article>Punctul 27 – subpunctul 4 (nou)</Article>
	

	Propunerea de rezoluție
	Amendamentul

	
	(4)	insistă că este necesar să se recunoască într-o mai mare măsură munca neremunerată a îngrijitorilor, care privește în cea mai mare parte femeile și care poate duce la insecuritate economică pe termen lung, chiar dacă această muncă constituie un beneficiu pentru societate în ansamblu;


Or. <Original>{FR}fr</Original>
</Amend>
</RepeatBlock-Amend>

ANEXĂ: ENTITĂȚILE SAU PERSOANELE 
DE LA CARE RAPORTOAREA PENTRU AVIZ A PRIMIT CONTRIBUȚII

Raportoarea declară sub responsabilitatea sa exclusivă că nu a primit nicio contribuție de la nicio entitate sau persoană care trebuie menționată în prezenta anexă în conformitate cu articolul 8 din anexa I la Regulamentul de procedură.

